Bratislava – mestská časť Karlova Ves

Bratislava – mestská časť Karlova Ves (iné názvy: Bratislava-Karlova Ves, Mestská časť Karlova Ves, Karlova Ves; , ) je mestská časť Bratislavy ležiaca v západnej časti Bratislavy, v okrese Bratislava IV. Nachádza sa v nej aj sídlisko Dlhé diely, množstvo škôl, ZOO, budova Slovenskej televízie, botanická záhrada alebo najväčší bratislavský dunajský ostrov Sihoť. Mestská časť má vlastnú polikliniku a knižnicu, nákupný dom. Premávajú tu všetky druhy mestskej dopravy. Karlova Ves má viaceré električkové linky, autobusové linky. Tiež sa tu nachádza trolejbusová trať.
Zaujímavosťou je, že do Karlovej Vsi (a teda aj do okresu Bratislava IV.) oficiálne patrí aj úzky pás pravého brehu Dunaja (teda tam, kde je inak mestská časť Petržalka) od rakúskych hraníc až takmer po Most Lanfranconi. Taktiež Patrónka (jej veľká časť) aj OC Galéria Lamač. 
Karlova Ves má najdlhšiu hranicu s mestskou časťou Staré mesto. Jej susedmi je aj Devín , Dúbravka , Petržalka a Lamač.
Dejiny.
Karlova Ves bola obývaná už v paleolite, o čom svedčí mnoho archeologických nálezov (jednoduché sekáče, pästný klin).
V období stredoveku spadala pod devínske panstvo. Neskôr sa stala tichou, vinohradníckou obcou nachádzajúcou sa v tesnej blízkosti jedného z najdôležitejších miest Uhorska. Od roku 1943/1944 je súčasťou Bratislavy a dnes v nej okrem viac ako 33 000 obyvateľov s trvalým pobytom býva aj okolo 15 000 vysokoškolských študentov (v internátoch v Mlynskej doline).
V súčasnosti sa tu stavajú nové rodinné a obytné domy, supermarkety a športoviská. V poslednom čase sa však vyskytujú dopravné problémy na Karloveskej radiále, ktorá spája mestskú časť s centrom Bratislavy. Spôsobené je to hlavne realitnou bublinou a stavbami bytoviek v Karlovej Vsi. V minulosti tu bol pokus spraviť stavebnú uzáveru/stavený uzáver, ktorý sa však nevydaril.
Národnostné zloženie.
1991:
2001:
2011:
Miestny úrad.
V roku 2004 tu bol otvorený nový miestny úrad na novopostavenom Námestí svätého Františka. Toto námestie spolu s kostolom je akýmsi "centrom volného času" Karlovej Vsi. Občas sa tu pod holým nebom konajú koncerty a iné kultúrne podujatia a každý deň tu trávi svoj voľný čas množstvo ľudí. Na námestí je možnosť bezdrôtového WiFi pripojenia na internet.
Nachádza sa tu aj fontána a vodná kaskáda od významných slovenských architektov pána Ing. arch. Stanislava Talaša a jeho syna Vladimíra Talaša.
Školy.
Základná škola Karloveská 61.
Vznikla v roku 1969. V areáli školy sa nachádza na otvorenom priestranstve dopravné (novo zrekonštruované s funkčnými semaformi), volejbalové a basketbalové ihrisko a sektor pre skok do diaľky. Medzi jej absolventov patrí, napríklad slovenský herec Roman Pomajbo. Súčasná riaditeľka je Eva Horníková.
Spojená škola sv. Františka z Assisi.
"Bližšie informácie v hlavnom článku: Spojená škola sv. Františka z Assisi"
Je to cirkevná škola. Nachádza na Karloveskej 32. Okrem základnej školy je tu aj gymnázium. V areáli školy sa nachádza športové betónové ihrisko a ihrisko s umelou trávou. Nachádza sa tu aj ihrisko s pyramídou na lezenie. Meno súčasnej riaditeľky je Marta Sendeková.
Spojená škola Tilgnerova.
Nachádza sa na Tilgnerovej 14. Do školy patrí osemročné gymnázium, štvorročné gymnázium, anglické bilingválne gymnázium a základná škola. Riaditeľkou školy je RNDr. Danka Ihnáťová.
Kostoly.
Rímskokatolícke.
V Karlovej Vsi sú v súčasnosti tri rímskokatolícke kostoly:
Šport.
V Karlovej Vsi sa nachádzajú aj štyri multifunkčné ihriská s umelou trávou zadarmo dostupné pre verejnosť:
Mestská hromadná doprava.
'V Karlovej Vsi premávajú všetky druhy dopravy (dostupné v Bratislave)
Električkové linky (uvedené sú len niektoré zastávky- pre všetky navštívte web dopravného podniku)
Linka 9-Kútiky -Riviéra-Lafranconi,Kapucínska, Poštová, Krížna, Trnavské mýto, nemocnica Ružinov, Tomášikova, Astronomická(Ružinov-konečná)
Linka 4-Kútiky-Riviéra-Most SNP , Šafárikovo námestie , Centrum , Trnavské mýto, stn.Nové Mesto, Zlaté Piesky
Trolejbusové linky
linka 33-Dlhé Diely- Riviéra
Autobusové linky 
linka 32- Hlavná stanica-nemocnica Kramáre-ZOO-Riviéra-Dlhé Diely
linka 35-Dúbravská cesta-Lipského-Kútiky-Dlhé Diely
linka 29-Malá Scéna-Botanická záhrada-Riviéra-Hrad Devín-Devínska nová Ves
linka 139-Riviéra-Cintorín Slávičie
linka 39-Cintorín Slávičie,Blumentál-Račianské mýto-TIPOS Aréna-Klientského centrum-Ružinov(Ostredky,Súhvezdná)
linka 31-Cintorín Slávičie-Zochova-Námestie Slobody-Blumentál
linky ktoré prechádzajú cez Karlovu Ves(cez jednu zastávku v jednom smere-Patrónka) dole uvedené
linka-21, 25, 30, 37, 42, 45, 47,63, 83, 84,192